Свилен Русинов
Свилен Русинов е български кмет и бивш боксьор.

Дългогодишен капитан на националния отбор по бокс на България. Той е медалист и шампион от национални и международни турнири. Многократен шампион на България.

Медалист от европейските първенства в Торино (1987), Атина (1989), Гьотеборг (1991) г. Европейски шампион от Бурса, 1993 г. Носител на бронзов медал от Световното първенство в Рино, 1986 г. Световен вицешампион от първенствата в Сидни (1991) и Тампере (1993).

Участва в Олимпийските игри в Сеул през 1988 г. Печели бронзов медал на XXV летни олимпийски игри в Барселона през 1992 г.

Носител на медали от турнири за Световната купа: сребърен от Бомбай, Индия през 1990 г. и бронзов от Банкок, Тайланд през 1994 г., на който турнир побеждава световния шампион в тежка категория за професионалисти Виталий Кличко.

Почетен гражданин е на Община Тетевен. Два мандата кмет на родното си село Градежница а по-късно е зам.кмет на община Тетевен, област Ловеч.

Бележки 

Български олимпийски медалисти
Български боксьори
Помаци
Кметове в България
Почетни граждани в България
Тетевенци
Спортисти на летните олимпийски игри 1992